เงินบาทผันผวน ก่อนอ่อนค่าตามแรงซื้อดอลล์
ค่าเงินบาทปิดตลาดเย็นนี้ (1 ต.ค.) ที่ระดับ 36.44 บาท/ดอลลาร์ อ่อนค่าจากเปิดตลาดช่วงเช้าที่ระดับ 36.33/35 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.34-36.47 บาท/ดอลลาร์ ยังไม่มีปัจจัยใหม่เข้ามา โดยตลาดรอดูตัวเลขการจ้างงานนอกภาคเกษตรกรรมของสหรัฐในคืนวันศุกร์
1 ต.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (1 ต.ค.) ที่ระดับ 36.44 บาท/ดอลลาร์ อ่อนค่าจากเปิดตลาดช่วงเช้าที่ระดับ 36.33/35 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.34-36.47 บาท/ดอลลาร์ ยังไม่มีปัจจัยใหม่เข้ามา โดยตลาดรอดูตัวเลขการจ้างงานนอกภาคเกษตรกรรมของสหรัฐในคืนวันศุกร์
“ปิดตลาดอ่อนค่าจากช่วงเช้า ระหว่างวันแกว่งตัวตามแรงซื้อขายดอลลาร์ ช่วงนี้ไร้ทิศทางเพราะยังขาดปัจจัยใหม่ที่ชัดเจน คงรอตัวเลข non-farm วันศุกร์” นักบริหารเงินกล่าว ขณะที่ประเมินกรอบการเคลื่อนไหวของเงินในวันพรุ่งนี้ไว้ระหว่าง 36.30-36.50 บาท/ดอลลาร์
 
ที่มา: สำนักข่าวอินโฟเควสท์